सुरू में राष्ट्रीय सुरक्षा के मतलब खाली सैनिक सुरक्षा रहे, मने कि देस पर मलेटरी हमला हो जाय तब ओह हमला से सुरक्षा; बाद में एकर अरथ ब्यापक होखत गइल आ वर्तमान में एह में आर्थिक सुरक्षा, ऊर्जा सुरक्षा, पर्यावरण सुरक्षा, खाना सुरक्षा आ साइबर सिक्योरिटी इत्यादि चीज सामिल भ गइल बाटे। ठीक एही तरज पर राष्ट्रीय सुरक्षा खातिर रिस्क सभ में अब दुसरे देस के सेना आ मलेटरी ताकते भर ना बा बलुक बिबिध गैर-मलेटरी हिंसक ताकत सभ, नारकोटिक ब्यापार समूह सभ भा मल्टीनेशनल कार्पोरेशन इत्यादि भी आ गइल बा आ प्राकृतिक आफत बिपत के परभाव भी सुरक्षा खातिर खतरा के रूप में चिन्हित कइल गइल बा।